title: 2013/152/EU: Odluka Vijeća od 21. ožujka 2013. o pokretanju automatizirane razmjene podataka o DNK-u na Malti

text:
19/Sv. 16             HR                              Službeni list Europske unije                                                  301
32013D0152
L 86/20                                            SLUŽBENI LIST EUROPSKE UNIJE                                               26.3.2013.
                                                          ODLUKA VIJEĆA
                                                         od 21. ožujka 2013.
                                  o pokretanju automatizirane razmjene podataka o DNK-u na Malti
                                                            (2013/152/EU)
VIJEĆE EUROPSKE UNIJE,                                                  (5)    U skladu s poglavljem 4. točkom 1.1 Priloga Odluci
                                                                               2008/616/PUP, upitnik koji je izradila nadležna radna
uzimajući u obzir Odluku Vijeća 2008/615/PUP od 23. lipnja                     skupina Vijeća odnosi se na svaku automatiziranu
2008. o produbljivanju prekogranične suradnje, posebno u                       razmjenu podataka i na njega država članica mora odgo
suzbijanju terorizma i prekograničnog kriminala (1), a posebno                 voriti čim procijeni da ispunjava preduvjete za razmjenu
njezin članak 2. stavak 3. i članak 25.,                                       podataka u odgovarajućoj kategoriji podataka.
uzimajući u obzir Odluku Vijeća 2008/616/PUP od 23. lipnja              (6)    Malta je ispunila upitnik o zaštiti podataka i upitnik o
2008. o provedbi Odluke 2008/615/PUP (2), a posebno članak                     razmjeni podataka o DNK-u.
20. i poglavlje 4. Priloga navedenoj Odluci,
                                                                        (7)    Malta je provela uspješan pokus s Austrijom.
budući da:                                                              (8)    Na Malti je obavljen ocjenjivački posjet o kojem je
                                                                               austrijski ocjenjivački tim sastavio izvješće koje je
(1)     U skladu s Protokolom o prijelaznim odredbama koji je                  dostavio nadležnoj radnoj skupini Vijeća.
        priložen Ugovoru o Europskoj uniji, Ugovoru o funkcio
        niranju Europske unije i Ugovoru o osnivanju Europske           (9)    Vijeću je predstavljeno cjelokupno izvješće o ocjeni koje
        zajednice za atomsku energiju, akti institucija, tijelâ,               sadrži sažetak rezultata upitnika, ocjenjivačkog posjeta i
        uredâ i agencija Unije doneseni prije stupanja Ugovora                 pokusa o razmjeni podataka o DNK-u,
        iz Lisabona na snagu zadržavaju svoje pravne učinke dok
        ne budu stavljeni izvan snage, poništeni ili izmijenjeni        DONIJELO JE OVU ODLUKU:
        provedbom Ugovorâ.
                                                                                Članak 1.
(2)     U skladu s time, primjenjuje se članak 25. Odluke
        2008/615/PUP i Vijeće mora jednoglasno odlučiti jesu            Malta je za potrebe automatiziranog pretraživanja i usporedbe
        li države članice provele odredbe poglavlja 6. navedene         podataka o DNK-u u potpunosti provela opće odredbe o
        Odluke.                                                         razmjeni podataka iz poglavlja 6. Odluke 2008/615/PUP te
                                                                        ima pravo primati i dostavljati osobne podatke u skladu s
(3)     Člankom 20. Odluke 2008/616/PUP predviđeno je da se             člankom 3. i člankom 4. navedene Odluke, od dana stupanja
        odluke iz članka 25. stavka 2. Odluke 2008/615/PUP              na snagu ove Odluke.
        moraju donositi na temelju izvješća o ocjeni koje se
        temelji na upitniku. U vezi s automatiziranom                                               Članak 2.
        razmjenom podataka u skladu s poglavljem 2. Odluke              Ova Odluka stupa na snagu na dan donošenja.
        2008/615/PUP, izvješće o ocjeni mora se temeljiti se
        na ocjenjivačkom posjetu i pokusu.
(4)     Malta je obavijestila Glavno tajništvo Vijeća o nacio          Sastavljeno u Bruxellesu 21. ožujka 2013.
        nalnim bazama podataka o analizi DNK na koje se
        primjenjuju članci od 2. do 6. Odluke 2008/615/PUP i                                                   Za Vijeće
        o uvjetima za automatizirano pretraživanje kako je nave
        deno u članku 3. stavku 1. navedene Odluke, u skladu s                                                Predsjednik
        člankom 36. stavkom 2. navedene Odluke.                                                               P. HOGAN
(1) SL L 210, 6.8.2008., str. 1.
(2) SL L 210, 6.8.2008., str. 12.


title: 2007/142/EZ: Odluka Komisije od 28. veljače 2007. o osnivanju veterinarske skupine Zajednice za izvanredne događaje koja pomaže Komisiji u podupiranju država članica i trećih zemalja u veterinarskim predmetima u pogledu određenih bolesti životinja

text:
               03/Sv. 015

               HR

               Službeni list Europske unije

               203

         32007D0142

               L 062/27

               SLUŽBENI LIST EUROPSKE UNIJE

               28.02.2007.

      ODLUKA KOMISIJE

   od 28. veljače 2007.
   o osnivanju veterinarske skupine Zajednice za izvanredne događaje koja pomaže Komisiji u podupiranju država članica i trećih zemalja u veterinarskim predmetima u pogledu određenih bolesti životinja
   (2007/142/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               U slučaju izbijanja određenih bolesti životinja ili sumnje na bolest, Komisija je dužna pružiti pomoć državama članicama i trećim zemljama putem veterinarsko-epidemiološke ekspertize velikog iskustva. Postavljeno je i pitanje dostupnosti veterinarske ekspertize u kontekstu Vijeća za poljoprivredu i ribarstvo.

               (2)

               Brza dostupnost pouzdane tehničke ekspertize u području veterinarstva nužna je kako bi Komisija bila u mogućnosti ispuniti svoje zadaće, posebno u slučaju većih izbijanja tih bolesti životinja.

               (3)

               Ekspertiza i podrška učinkovitije su osigurane pomoću specijalizirane stručne skupine, poput veterinarske skupine Zajednice za izvanredne događaje, čiji se članovi stavljaju na raspolaganje Komisiji na zahtjev. Takva se skupina treba uspostaviti, a njezina uloga i zadaće definirati.

               (4)

               Kako bi veterinarska skupina Zajednice za izvanredne događaje bila u mogućnosti Komisiji osigurati potrebnu veterinarsku tehničku pomoć, njezini se članovi mogu slati u dotične države članice ili treće zemlje. U tom slučaju članovi djeluju u suradnji s nadležnim tijelima dotične države članice ili treće zemlje.

               (5)

               Veterinarska skupina Zajednice za izvanredne događaje treba djelovati, prema potrebi, u bliskoj suradnji s ostalim skupinama međunarodnih stručnjaka, poput Europskog centra za prevenciju i kontrolu bolesti (ECDC), Svjetske organizacije za zdravlje životinja (OIE), Organizacije za hranu i poljoprivredu (FAO) i Svjetske zdravstvene organizacije (WHO) kako bi osigurali da se dostupna ekspertiza koristi na najučinkovitiji mogući način,

         ODLUČILA JE:
   Članak 1.
   1.   Veterinarska skupina Zajednice za izvanredne događaje sastavljena od stručnjaka osnovana je u svrhu veterinarske tehničke pomoći pri kontrolnim mjerama koje se odnose na bolesti podložne obveznom prijavljivanju navedene u Prilogu I. Direktivi Vijeća 82/894/EEZ (1) (bolesti).
   2.   Članovi skupine imenuju se iz redova stručnjaka iz područja veterinarske epidemiologije, virologije, divljači, upravljanja programima iskorjenjivanja, laboratorijske dijagnostike, organizacije veterinarskih usluga i regulatornog okvira, obavješćivanja o riziku, upravljanja i bilo kojeg drugog relevantnog područja za kontrolu bolesti životinja.
   Članak 2.
   1.   Skupina pomaže Komisiji u tehničkim veterinarskim predmetima koji se odnose na kontrolne mjere za bolesti životinja koje je potrebno poduzeti u slučaju izbijanja bolesti ili sumnje na bolest.
   Takva pomoć posebno uključuje:

               (a)

               znanstvenu, tehničku i upravljačku pomoć na licu mjesta koja se odnosi na nadzor, sustavno praćenje, kontrolu i iskorjenjivanje bolesti, u bliskoj suradnji s nadležnim tijelima dotične države članice ili treće zemlje, zabrinute radi izbijanja bolesti ili sumnje na bolest;

               (b)

               posebna znanstvena mišljenja o primjerenim dijagnostičkim metodama i epidemiološkim ispitivanjima u koordinaciji s nadležnim Referentnim laboratorijem Zajednice kako je navedeno u Prilogu VII. Uredbi (EZ) br. 882/2004 Europskog Parlamenta i Vijeća (2) i s drugim referentnim laboratorijima, prema potrebi;

               (c)

               specifičnu pomoć radi osiguravanja koordinacije među veterinarskim službama država članica i trećih zemalja i s nadležnim Referentnim laboratorijem Zajednice kako je navedeno u Prilogu VII. Uredbi (EZ) br. 882/2004 i s drugim referentnim laboratorijima, prema potrebi.

         2.   Komisija može objaviti na svojoj internetskoj stranici sažetak izvješća o aktivnostima skupine i bilo koji zaključak ili radni dokument aktivnosti skupine.
   Članak 3.
   1.   Svake godine najkasnije 1. lipnja, a prvi put najkasnije 30 dana od dana objave ove Odluke u Službenom listu Europske unije, države članice Komisiji podnose popis stručnjaka koje predlažu za članove skupine za sljedeću kalendarsku godinu.
   Tom prilikom države članice dostavljaju sve primjerene informacije o profesionalnom profilu i polju ekspertize za svakog predloženog stručnjaka.
   2.   Članove skupine imenuje Komisija između stručnjaka koje su predložile države članice.
   Svake godine najkasnije 1. studenoga Komisija izvješćuje države članice u okviru Stalnog odbora za prehrambeni lanac i zdravlje životinja o ažuriranom popisu članova skupine.
   Komisija na svojoj internetskoj stranici objavljuje taj ažurirani popis.
   Imena članova se prikupljaju, obrađuju i objavljuju u skladu s Uredbom (EZ) br. 45/2001 Europskog parlamenta i Vijeća (3).
   Članovi koji više nisu u mogućnosti učinkovito doprinositi aktivnostima skupine ili koji podnesu ostavku ili ne poštuju pravila određena člankom 4. ove Odluke ili člankom 287. Ugovora o osnivanju Europske zajednice, mogu se zamijeniti drugim članovima.
   Članak 4.
   Djelovanje skupine usklađuje se s poslovnikom koji donose službe Komisije na temelju standardnih pravila o postupanju za skupine stručnjaka.
   Poslovnik se objavljuje na internetskoj stranici Komisije.
   Članak 5.
   Članovi radne skupine:

               (a)

               su na zahtjev Komisije u kratkom roku i u bilo kojem trenutku dostupni;

               (b)

               ne odaju podatke do kojih su došli tijekom rada u skupini, ako su obaviješteni da su navedeni podaci povjerljivi.

         Članak 6.
   Članovi skupine imaju pravo na naknadu za svoje sudjelovanje u aktivnostima skupine na licu mjesta i za služenje u svojstvu predvodnika skupine ili izvjestitelja o pitanju posebne misije, kako je predviđeno u Prilogu ovoj Odluci.
   Nadoknadu putnih troškova i dnevnica isplaćuje Komisija u skladu s pravilima nadoknade putnih troškova i dnevnica te drugih troškova za vanjske stručnjake u „Odsjeku za stručnjake”, Uredu za administraciju i namirenje pojedinačnih prava Europske komisije.

      Sastavljeno u Bruxellesu 28. veljače 2007.

            Za Komisiju

         Markos KYPRIANOU

            Član Komisije

      (1)  SL L 378, 31.12.1982., str. 58.

      (2)  SL L 165, 30.4.2004., str. 1. kako je ispravljeno u SL L 191, 28.5.2004., str. 1.

      (3)  SL L 8, 12.1.2001., str. 1.
   PRILOG

      NAKNADE

   Članovi skupine imaju pravo na naknadu za svoje sudjelovanje u aktivnostima skupine kako slijedi:

               Za sudjelovanje na licu mjesta u aktivnostima skupine:

                           —

                           300 EUR za svako cjelodnevno sudjelovanje ili 150 EUR za sudjelovanje na jutarnjem ili poslijepodnevnom vanjskom sastanku kojemu su nazočni u vezi s radom skupine.

               Za djelovanje u svojstvu predvodnika skupine ili izvjestitelja za aktivnosti koje zahtijevaju najmanje jedan dan rada i uz prethodnu pisanu suglasnost Komisije:

                           —

                           300 EUR.


title: Odluka (EU) 2015/716 Europske središnje banke od 12. veljače 2015. o izmjeni odluke ESB/2004/2 o donošenju poslovnika Europske središnje banke (ESB/2015/8)

text:
               5.5.2015

               HR

               Službeni list Europske unije

               L 114/11

         ODLUKA (EU) 2015/716 EUROPSKE SREDIŠNJE BANKE
   od 12. veljače 2015.
   o izmjeni odluke ESB/2004/2 o donošenju poslovnika Europske središnje banke (ESB/2015/8)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke (dalje u tekstu „Statut ESSB-a”), a posebno njegov članak 12. stavak 3.,
   budući da:

               (1)

               Smatra se primjerenim prilagoditi pravila koja uređuju postupak odlučivanja Upravnog vijeća putem pisanog postupka, kao što je nadalje utvrđeno u člancima 13g, 13h i 13i Poslovnika Europske središnje banke, radi rješavanja posebnih potreba u sklopu postupka neisticanja prigovora sukladno članku 26. stavku 8. Uredbe Vijeća (EU) br. 1024/2013 (1).

               (2)

               Što se tiče pisanog postupka u smislu članaka od 13g do 13i Poslovnika Europske središnje banke, a sukladno posebnim rokovima utvrđenim u Poslovniku, primjereno je odrediti najviše pet radnih dana za razmatranje od strane svakog člana Upravnog vijeća, a kako bi se članovima Upravnog vijeća omogućilo, sukladno članku 26. stavku 8. Uredbe (EU) br. 1024/2013, postizanje suglasnosti o svim mogućim prigovorima na nacrt odluke kao i suglasnost o pisanom objašnjenju, u roku od najviše deset radnih dana.

               (3)

               Članak 10. stavak 2. Statuta ESSB-a zahtijeva da članovi Upravnog vijeća ostvaruju svoje pravo glasovanja osobno. Ovo je bitno obilježje neovisnosti članova Upravnog vijeća, budući da se radi o članovima po službenoj dužnosti, a druga osoba ne može glasovati umjesto njih, osim ako je član tijekom duljeg vremena spriječen i ne može prisustvovati sastancima u smislu članka 10. stavka 2. Statuta ESSB-a. Glas ili primjedba o sadržaju od strane člana Upravnog vijeća koji se dostavljaju elektroničkim putem kao dio postupka odlučivanja Upravnog vijeća putem pisanog postupka, ne mora sadržavati vlastoručni potpis tog člana Upravnog vijeća. Ovo je u skladu sa zahtjevima iz članka 10. stavka 2. Statuta ESSB-a.

               (4)

               U slučajevima kada član Upravnog vijeća ne može elektroničkim putem glasovati niti dostaviti primjedbe, taj član Upravnog vijeća može izričito ovlastiti drugu osobu da potpiše izjavu o glasovanju ili primjedbe o sadržaju. Takav potpis od strane ovlaštene osobe samo potvrđuje da se radi o glasu koji je osobno dao, ili primjedbi koju je osobno izrazio odgovarajući član Upravnog odbora.

               (5)

               Odluku ESB/2004/2 (2) potrebno je izmijeniti radi uzimanja u obzir ovog razvoja događaja,

         DONIJELO JE OVU ODLUKU:
   Članak 1.
   Izmjene Poslovnika Europske središnje banke
   Odluka ESB/2004/2 mijenja se kako slijedi:

               1.

               Članak 4. stavak 7. zamjenjuje se sljedećim:
               „Osim u slučajevima utvrđenim u članku 4. stavku 8., odluke se mogu donositi i pisanim postupkom, osim ako se tome protive najmanje tri člana Upravnog vijeća. Pisani postupak zahtijeva: i. u pravilu ne manje od pet radnih dana za razmatranje od strane svakog člana Upravnog vijeća; ii. izričito ili prešutno odobrenje svakog člana Upravnog vijeća (odnosno njegova/njezina zamjenika u skladu s člankom 4. stavkom 4.); i iii. evidenciju svake takve odluke u zapisniku sa sljedećeg sastanka Upravnog vijeća. Odluke koje se donose pisanim postupkom odobravaju članovi Upravnog vijeća koji u trenutku odobravanja imaju pravo glasa.”

               2.

               U članku 4. dodaju se sljedeći stavci:

                           „4.8.

                           U smislu članaka od 13g do 13i, odluke se mogu donositi i pisanim postupkom, osim ako se tome protivi najmanje pet članova Upravnog vijeća. Za pisani postupak potrebno je najviše pet, ili u slučajevima navedenim u članku 13h, najviše dva radna dana za razmatranje od strane svakog člana Upravnog vijeća.

                           4.9.

                           Za svaki pisani postupak, član Upravnog vijeća (ili njegov/njezin zamjenik u skladu s člankom 4. stavkom 4.) može izričito ovlastiti drugu osobu da potpiše izjavu o glasovanju ili primjedbe o sadržaju u skladu s njegovim/njezinim osobnim odobrenjem.”

         Članak 2.
   Stupanje na snagu
   Ova Odluka stupa na snagu na dan njezina donošenja.

      Sastavljeno u Frankfurtu na Majni 12. veljače 2015.

            Predsjednik ESB-a

         Mario DRAGHI

      (1)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.).

      (2)  Odluka ESB/2004/2 od 19. veljače 2004. o donošenju Poslovnika Europske središnje banke (SL L 80, 18.3.2004., str. 33.).


title: 2008/79/EZ, Euratom: Odluka Vijeća od 20. prosinca 2007. o izmjeni Protokola o Statutu Suda

text:
54                   HR                             Službeni list Europske unije                                            01/Sv. 18
32008D0079
L 24/42                                         SLUŽBENI LIST EUROPSKE UNIJE                                              29.1.2008.
                                                        ODLUKA VIJEĆA
                                                      od 20. prosinca 2007.
                                              o izmjeni Protokola o Statutu Suda
                                                      (2008/79/EZ, Euratom)
VIJEĆE EUROPSKE UNIJE,                                                primjereno da se odredba koja dopušta takva odstupanja odnosi
                                                                      i na ubrzane i hitne postupke utvrđene Poslovnikom Suda,
uzimajući u obzir Ugovor o osnivanju Europske zajednice, a
posebno njegov članak 245. drugi stavak,
                                                                      ODLUČILO JE:
uzimajući u obzir Ugovor o osnivanju Europske zajednice za
atomsku energiju, a posebno njegov članak 160. drugi stavak,                                      Članak 1.
                                                                      Sljedeći članak umeće se nakon članka 23. Protokola o Statutu
                                                                      Suda
uzimajući u obzir zahtjev Suda od 11. srpnja 2007.,
                                                                         „Članak 23.a
                                                                         Poslovnikom se može predvidjeti ubrzani postupak, te hitni
uzimajući u obzir mišljenje Komisije od 20. studenoga 2007.,             postupak za upućena prethodna pitanja koja se odnose na
                                                                         područje slobode, sigurnosti i pravde.
uzimajući u obzir mišljenje Europskog parlamenta od 29.
studenoga 2007.,
                                                                         Tim se postupcima, u pogledu podnošenja podnesaka ili
                                                                         pisanih očitovanja, mogu odrediti kraću rokovi od onih pred
                                                                         viđenih člankom 23., te se, odstupajući od članka 20.
                                                                         četvrtog stavka, može predvidjeti rješavanje predmeta i bez
                                                                         prijedloga odluke nezavisnog odvjetnika.
budući da:
                                                                         Nadalje, u okviru hitnog postupka može se predvidjeti uži
Trebalo bi predvidjeti odredbu kako bi se omogućila odstupanja           krug stranaka i ostalih zainteresiranih osoba od onog iz
od određenih odredaba Protokola o Statutu Suda u pogledu                 članka 23. ovlaštenih za podnošenje podnesaka ili pisanih
postupka kojim se uređuju hitno upućena prethodna pitanja                očitovanja te, u slučaju krajnje hitnosti, izostavljanje
koja se odnose na područje slobode, sigurnosti i pravde, te je           pisanog dijela postupka.”
 ---pagebreak--- 01/Sv. 18         HR                              Službeni list Europske unije                                 55
                                                           Članak 2.
          Ova Odluka stupa na snagu prvog dana drugog mjeseca koji slijedi nakon dana objave u Službenom listu
          Europske unije.
          Sastavljeno u Bruxellesu, 20. prosinca 2007.
                                                                                Za Vijeće
                                                                                Predsjednik
                                                                            F. NUNES CORREIA


title: 2010/1/EU: Odluka Komisije od 23. prosinca 2009. o produljenu mandata Europske skupine za etiku u znanosti i novim tehnologijama

text:
01/Sv. 17              HR                             Službeni list Europske unije                                                    175
32010D0001
L 1/8                                              SLUŽBENI LIST EUROPSKE UNIJE                                                5.1.2010.
                                                         ODLUKA KOMISIJE
                                                        od 23. prosinca 2009.
                        o produljenu mandata Europske skupine za etiku u znanosti i novim tehnologijama
                                                             (2010/1/EU)
EUROPSKA KOMISIJA,                                                                                Članak 2.
                                                                                Misija
uzimajući u obzir Ugovor o Europskoj uniji i Ugovor o funk
                                                                        Zadaća je EGE-a savjetovati Komisiju o etičkim pitanjima u vezi
cioniranju Europske unije,
                                                                        znanosti i novih tehnologija, bilo na zahtjev Komisije ili na
                                                                        vlastitu inicijativu. Parlament i Vijeće mogu skrenuti pozornost
budući da:                                                              Komisije na pitanja koja smatraju od velike etičke važnosti.
                                                                        Kada zatraži mišljenje EGE-a, Komisija određuje rok za
                                                                        davanje mišljenja.
(1)     U studenom 1991. Europska komisija je odlučila uključiti
        etiku u postupak donošenja odluka u području politika
        istraživanja i tehnološkog razvoja Zajednice osnivanjem
        skupine savjetnika za etičke implikacije biotehnologije                                       Članak 3.
        (GAEIB).                                                                                Sastav – imenovanje
                                                                        1.     Članove EGE-a imenuje predsjednik Komisije.
(2)     Komisija je 16. prosinca 1997. odlučila zamijeniti GAEIB
        Europskom skupinom za etiku u znanosti i novim tehno
        logijama (EGE) i produljiti mandat skupine na sva
        područja primjene znanosti i tehnologije.                       2.     Primjenjuju se sljedeća pravila:
(3)     Odlukom Komisije od 26. ožujka 2001. mandat EGE-a, s
        neznatno izmijenjenim ovlastima, produljen je za                — članovi se imenuju ad personam. Članovi djeluju u osobnom
        razdoblje od četiri godine (C (2001) 691).                          svojstvu i savjetuju Komisiju neovisno od vanjskih utjecaja.
                                                                            EGE je neovisno, pluralističko i multidisciplinarno tijelo,
(4)     O sadašnjem je mandatu EGE-a odlučeno 11. svibnja
        2005. (Odluka Komisije 2005/383/EZ (1)) te je produljen
        Odlukom Komisije 2009/757/EZ (2).                               — EGE se sastoji od najviše 15 članova,
(5)     Sada je primjereno produljiti mandat na razdoblje od pet
        godina te imenovati nove članove; sadašnja Odluka,              — svaki član EGE-a imenuje se na razdoblje od pet godina.
        međutim, ne dovodi u pitanje mogućnost da nova Komi                Imenovanje se može produljiti najviše dva mandata,
        sija razmotri sadržaj mandata.
(6)     Sljedeća odluka zamjenjuje Odluku 2009/757/EZ,                  — utvrđivanje i izbor članova EGE-a obavlja se na temelju
                                                                            javnog poziva za iskazivanje interesa. Dodatne prijave prim
                                                                            ljene drugim kanalima također će se uzeti u obzir u selekcij
DONIJELA JE OVU ODLUKU:                                                     skom postupku,
                               Članak 1.
                                                                        — Komisija objavljuje popis članova EGE-a u Službenom listu
Komisija odlučuje produljiti mandat Europskoj skupini za etiku              Europske unije,
u znanosti i novim tehnologijama (EGE) za razdoblje od pet
godina.
(1) SL L 127, 20.5.2005., str. 17.                                      — prikladni kandidati, koji nisu imenovani za članove, stavljaju
(2) SL L 270, 15.10.2009., str. 18.                                         se na rezervnu listu,
 ---pagebreak--- 176                    HR                                Službeni list Europske unije                                              01/Sv. 17
— u slučajevima kada član više nije u stanju učinkovito dopri             — uspostaviti tijesne veze s odjelima Komisije, koji se bave
    nositi radu skupine ili podnese ostavku, predsjednik može                   temom na kojoj skupina radi,
    imenovati zamjenskog člana s rezervne liste za preostalo
    razdoblje mandata tog člana.
                                                                           — uspostaviti još tješnje veze s predstavnicima različitih etičkih
                                                                                tijela u Europskoj uniji i državama podnositeljicama zahtjeva
                              Članak 4.                                         za članstvo.
                            Djelovanje
1.     Članovi EGE-a biraju predsjednika i potpredsjednika                 6.      Svako mišljenje objavljuje se odmah po njegovom dono
između svojih članova za vrijeme trajanja mandata.                         šenju. Kad mišljenje nije jednoglasno usvojeno, u njemu se
                                                                           navode različita stajališta. Ako postoji operativni zahtjev za
                                                                           hitno savjetovanje o određenoj temi, dat će se kratke izjave,
2.     Predsjednik Komisije prihvaća program rada EGE-a, uklju            nakon čega prema potrebi slijedi detaljnija analiza, pri čemu
čujući i kontrole etičkih pitanja, koje EGE predlaže na vlastitu           se jamči poštovanje transparentnosti kao i za svako drugo
inicijativu. Ured savjetnika za europske politike (BEPA) Komisije,         mišljenje. Mišljenja EGE-a uvijek se odnose na najnovija dosti
koji tijesno surađuje s predsjednikom EGE-a, odgovoran je za               gnuća tehnologije u trenutku njihovog davanja. EGE može odlu
organizaciju rada EGE-a i njezinog tajništva.                              čiti ažurirati mišljenja, ako to smatra potrebnim.
3.     Radne sjednice EGE-a povjerljive su. Izvan tih radnih sjed
nica EGE može raspravljati o svom radu s predmetnim odjelima               7.      EGE donosi svoj poslovnik.
Komisije i može pozvati, prema potrebi, predstavnike nevladinih
organizacija ili predstavničke organizacije za razmjenu mišljenja.
                                                                           8.      Prije isteka mandata EGE priprema izvješće o aktivnostima
Dnevni red sastanaka EGE-a dostavit će se odgovarajućim služ
                                                                           na odgovornost predsjednika. Izvješće se objavljuje.
bama Komisije.
4.     EGE će se uobičajeno sastajati u sjedištu Komisije sukladno                                        Članak 5.
modalitetima i kalendaru koji je utvrdila Komisija. EGE bi se
trebao sastati najmanje šest puta u razdoblju od 12 mjeseci, što                                    Troškovi sjednica
odgovara oko 12 radnih dana godišnje. Od članova se očekuje                Putne troškove i dnevnice za sastanke EGE-a plaća Komisija u
da budu nazočni na barem četiri sastanka godišnje.                         skladu s pravilima Komisije.
5.     Za pripremu mišljenja, EGE može u okviru raspoloživih
                                                                                Članak 6.
sredstava za ovu aktivnost:
                                                                                Stupanje na snagu
— pozvati stručnjake s posebnim stručnim kompetencijama da                 Ova će se Odluka objaviti u Službenom listu Europske unije, a
    vode i informiraju EGE, ako se to smatra korisnim i/ili                stupa na snagu na dan imenovanja novih članova EGE-a. Ona
    potrebnim,                                                             zamjenjuje Odluku 2009/757/EZ.
— inicirati studije radi prikupljanja svih potrebnih znanstvenih
    i tehničkih informacija,
                                                                           Sastavljeno u Bruxellesu 23. prosinca 2009.
— osnovati radne skupine za razmatranje određenih pitanja,
                                                                                Za Komisiju
— organizirati javni okrugli stol radi promicanja dijaloga i tran                                                  Predsjednik
    sparentnosti za svako dano mišljenje,                                                                     José Manuel BARROSO


title: 2011/11/EU: Odluka Europske središnje banke od 27. prosinca 2010. o prijenosu povjerljivih podataka na temelju zajedničkog okvira za poslovne registre za statističke potrebe (ESB/2010/33)

text:
               01/Sv. 005

               HR

               Službeni list Europske unije

               282

         32010D0033

               L 006/37

               SLUŽBENI LIST EUROPSKE UNIJE

               27.12.2010.

      ODLUKA EUROPSKE SREDIŠNJE BANKE

   od 27. prosinca 2010.
   o prijenosu povjerljivih podataka na temelju zajedničkog okvira za poslovne registre za statističke potrebe
   (ESB/2010/33)
   (2011/11/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke (dalje u tekstu „Statut ESSB-a”), a posebno njegov članak 5.,
   uzimajući u obzir Uredbu (EZ) br. 177/2008 Europskog parlamenta i Vijeća od 20. veljače 2008. o uspostavi zajedničkog okvira za poslovne registre za statističke potrebe i o stavljanju izvan snage Uredbe Vijeća (EEZ) br. 2186/93 (1), a posebno njezin članak 12.,
   uzimajući u obzir Uredbu Komisije (EZ) br. 192/2009 od 11. ožujka 2009. o provedbi Uredbe (EZ) br. 177/2008 Europskog parlamenta i Vijeća o uspostavi zajedničkog okvira za poslovne registre za statističke potrebe, u smislu razmjene povjerljivih podataka između Komisije (Eurostata) i država članica (2),
   uzimajući u obzir Uredbu Komisije (EU) br. 1097/2010 od 26. studenoga 2010. o provedbi Uredbe (EZ) br. 177/2008 Europskog parlamenta i Vijeća o uspostavi zajedničkog okvira za poslovne registre za statističke potrebe, u smislu razmjene povjerljivih podataka između Komisije (Eurostata) i središnjih banaka (3),
   uzimajući u obzir Uredbu Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (4), a posebno njezin članak 8.a stavke 2., 3. i 5. i članak 8.b.,
   uzimajući u obzir doprinos Općeg vijeća, u skladu s prvom alinejom članka 46. stavka 2. Statuta ESSB-a,
   budući da:

               (1)

               Uredba (EZ) br. 177/2008 uspostavlja novi zajednički okvir za poslovne registre multinacionalnih grupa poduzeća isključivo za statističke potrebe, kako bi se zadržao razvoj poslovnih registara u usklađenom okviru.

               (2)

               Razmjena povjerljivih podataka između Komisije i nacionalnih središnjih banaka država članica čija je valuta euro (dalje u tekstu „nacionalne središnje banke”) i između Komisije i Europske središnje banke (ESB) trebala bi pridonijeti osiguravanju kvalitete informacija multinacionalnih grupa poduzeća u Uniji.

               (3)

               Kako bi se uspostavio format, mjere i postupci za zaštitu i povjerljivost podataka koji se prenose od Komisije do nacionalnih središnjih banaka i ESB-a, Komisija je donijela Uredbu (EU) br. 1097/2010 o provedbi Uredbe (EZ) br. 177/2008.

               (4)

               S obzirom na zasebne strukture upravljanja u Europskom sustavu središnjih banaka i u Europskom statističkom sustavu (ESS), potrebno je utvrditi format, mjere i postupke za zaštitu i povjerljivost podataka koje ESB i nacionalne središnje banke primaju od Komisije i podataka koji se prenose od nacionalnih središnjih banaka do nacionalnih zavoda za statistiku i drugih nacionalnih tijela koja sudjeluju u ESS-u, kako je određeno Uredbom (EZ) br. 223/2009 Europskog parlamenta i Vijeća od 11. ožujka 2009. o europskoj statistici i stavljanju izvan snage Uredbe (EZ, Euratom) br. 1101/2008 Europskog parlamenta i Vijeća o prijenosu povjerljivih statističkih podataka Statističkom uredu Europskih zajednica, Uredbe Vijeća (EZ) br. 322/97 o statistici Zajednice i Odluke Vijeća 89/382/EEZ, Euratom o osnivanju Odbora za statistički program Europskih zajednica (5).

               (5)

               Odredbe ove Odluke mogu se proširiti tako da se primjenjuju na središnje banke država članica čija valuta nije euro na temelju sporazuma između tih središnjih banaka i ESB-a,

         DONIJELO JE OVU ODLUKU
   Članak 1.
   Područje primjene
   1.   Nacionalne središnje banke primjenjuju tablicu iz dijela B, Priloga Uredbi (EU) br. 1097/2010 kada prenose obilježja koja se odnose na multinacionalne grupe poduzeća i njihove sastavne dijelove nacionalnim zavodima za statistiku i drugim nacionalnim tijelima koja sudjeluju u ESS-u u svojoj državi članici (dalje u tekstu „član ESS-a”), uz primjenu odredbi o povjerljivosti utvrđenih u Uredbi (EZ) br. 2533/98.
   2.   Na nacionalne središnje banke primjenjuje se članak 3. ove Odluke, kada prenose ta obilježja članu ESS-a svoje države članice za potrebe ocjene, ispravka, dopune i integracije s podacima koje taj član ESS-a prenosi Komisiji (Eurostatu) u skladu s člankom 11. Uredbe (EZ) br. 177/2008.
   Članak 2.
   Format i postupci prijenosa
   1.   Format naveden u Prilogu rabi se kada se podaci prenose od nacionalnih središnjih banaka članovima ESS-a.
   2.   Kada se podaci prenose od nacionalnih središnjih banaka članovima ESS-a, podaci i metapodaci prenose se u skladu sa standardima ESS-a i strukturom određenom u najnovijoj verziji Eurostatovog priručnika o preporukama za poslovne registre koji je moguće dobiti od Komisije (Eurostata).
   3.   Kada se podaci prenose od nacionalnih središnjih banaka članovima ESS-a, nacionalne središnje banke pridržavaju se istih konvencija nazivlja, struktura i definicija područja, kao što je navedeno u Uredbi (EZ) br. 192/2009.
   4.   Podaci i metapodaci koji se prenose u skladu s ovom Odlukom razmjenjuju se u elektroničkom formatu.
   5.   Podaci i metapodaci koji se prenose u skladu s ovom Odlukom prenose se pomoću zaštićenog medija koji se rabi za prijenos povjerljivih podataka ili pomoću zaštićenog daljinskog pristupa.
   Članak 3.
   Mjere za zaštitu i povjerljivost
   1.   ESB i nacionalne središnje banke pohranjuju podatke koje prime od Komisije (Eurostata), u skladu s Uredbom (EZ) br. 177/2008 i Uredbom (EU) br. 1097/2010, te koji su označeni kao povjerljivi, u zaštićenom području s ograničenim i kontroliranim pristupom.
   2.   Podaci koje primaju ESB i nacionalne središnje banke od Komisije (Eurostata) rabe se isključivo za statističke potrebe.
   3.   ESB i nacionalne središnje banke dužne su osigurati da informacije o poduzetim mjerama zaštite budu uključene u godišnje izvješće o povjerljivosti ili da Komisija (Eurostat) i odgovarajuća nacionalna tijela budu obaviješteni na neki drugi način.
   Članak 4.
   Završna odredba
   Ova Odluka stupa na snagu 1. siječnja 2011.

      Sastavljeno u Frankfurtu na Majni 27. prosinca 2010.

            Predsjednik ESB-a

         Jean-Claude TRICHET

      (1)  SL L 61, 5.3.2008., str. 6.

      (2)  SL L 67, 12.3.2009., str. 14.

      (3)  SL L 312, 27.11.2010., str. 1.

      (4)  SL L 318, 27.11.1998., str. 8.

      (5)  SL L 87, 31.3.2009., str. 164.
   PRILOG

      STRUKTURA I FORMAT PRIJENOSA PODATAKA

   Sljedeći skupovi podataka koji sadržavaju povjerljive informacije uključuju se u proces upravljanja kvalitetom podataka u registru Unije za multinacionalne grupe poduzeća i njihove sastavne dijelove (dalje u tekstu „registar EuroGroups”):

               —

               skupovi podataka s rezultatima postupka povezivanja,

               —

               skupovi podataka s informacijama o pravnim jedinicama,

               —

               skupovi podataka s informacijama o kontroli i vlasništvu nad jedinicama,

               —

               skupovi podataka s informacijama o poduzećima,

               —

               skupovi podataka s informacijama o globalnim grupama poduzeća, i

               —

               skupovi podataka s informacijama o okrnjenim grupama poduzeća.

         Skup podataka s rezultatima o okrnjenim i globalnim grupama poduzeća nastaje na kraju svakog ciklusa upravljanja kvalitetom podataka u registru EuroGroups.
   Format za skupove podataka propisan je u dijelu A Priloga Uredbi (EZ) br. 192/2009.
   Kako bi se poboljšala kvaliteta informacija o multinacionalnim grupama poduzeća u Uniji, nacionalne središnje banke prosljeđuju skupove podataka s ispravljenim i dopunjenim informacijama, uključujući oznaku o povjerljivosti, članu ESS-a svoje države članice. U skladu s dijelom A Priloga Uredbi (EU) br. 1097/2010, odgovarajuće nacionalno tijelo ocjenjuje ispravke, dopune i oznake povjerljivosti koje su primljene od nacionalnih središnjih banaka i, ako je to potrebno, integrira ih u podatke koje one prenose Komisiji (Eurostatu) u skladu s člankom 11. Uredbe (EZ) br. 177/2008.


title: 2014/556/EU: Odluka Europskog parlamenta od 3. travnja 2014. o razrješnici za izvršenje općeg proračuna Europske unije za financijsku godinu 2012., dio VII. – Odbor regija

text:
               5.9.2014

               HR

               Službeni list Europske unije

               L 266/136

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje općeg proračuna Europske unije za financijsku godinu 2012., dio VII. – Odbor regija
   (2014/556/EU)
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2012 (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2012. (COM(2013) 570 – C7-0279/2013) (2),

               —

               uzimajući u obzir Godišnje izvješće Revizorskog suda o izvršenju proračuna za financijsku godinu 2012., zajedno s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računa te zakonitosti i pravilnosti osnovnih transakcija za financijsku godinu 2012., koju u skladu s člankom 287. Ugovora o funkcioniranju Europske unije podnosi Revizorski sud,

               —

               uzimajući u obzir članak 314. stavak 10. i članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5), a posebno njezine članke 50., 86., 145., 146. i 147.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (6), a posebice njezine članke 164., 165. i 166.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0226/2014),

               1.

               daje razrješnicu glavnom tajniku Odbora regija za izvršenje proračuna Odbora regija za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Vijeću, Komisiji, Sudu Europske unije, Revizorskom sudu, Europskom ombudsmanu i Europskom nadzorniku za zaštitu podataka te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 56, 29.2.2012.

      (2)  SL C 334, 15.11.2013., str. 1.

      (3)  SL C 331, 14.11.2013., str. 1.

      (4)  SL C 334, 15.11.2013., str. 122.

      (5)  SL L 248, 16.9.2002., str. 1.

      (6)  SL L 298, 26.10.2012., str. 1.


title: 94/578/EZ: Odluka Vijeća od 18. srpnja 1994. o sklapanju Sporazuma o suradnji između Europske zajednice i Republike Indije o partnerstvu i razvoju

text:
               11/Sv. 113

               HR

               Službeni list Europske unije

               84

         31994D0578

               L 223/23

               SLUŽBENI LIST EUROPSKE UNIJE

         ODLUKA VIJEĆA
   od 18. srpnja 1994.
   o sklapanju Sporazuma o suradnji između Europske zajednice i Republike Indije o partnerstvu i razvoju
   (94/578/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 130.y, zajedno s člankom 228. stavkom 2. prvom rečenicom i stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da, prema članku 130. Ugovora, politika Zajednice u području razvojne suradnje treba poticati održivi gospodarski i društveni razvoj zemalja u razvoju, njihovo nesmetano i postupno uključivanje u svjetsko gospodarstvo i borbu protiv siromaštva u tim zemljama;
   budući da Zajednica za postizanje njezinih ciljeva u području vanjskih odnosa treba odobriti Sporazum naveden u ovoj Odluci,
   ODLUČILO JE:
   Članak 1.
   Sporazum o suradnji između Europske zajednice i Republike Indije o partnerstvu i razvoju odobrava se u ime Zajednice.
   Tekst Sporazuma je priložen ovoj Odluci.
   Članak 2.
   Predsjednik Vijeća u ime Zajednice daje obavijest u skladu s člankom 29. Sporazuma (3).
   Članak 3.
   Komisija uz pomoć predstavnika država članica predstavlja Zajednicu na Zajedničkom odboru u skladu s člankom članku 22. Sporazuma.
   Članak 4.
   Ova Odluka objavljuje se u Službenom listu Europskih zajednica.

      Sastavljeno u Bruxellesu 18. srpnja 1994.

            Za Vijeće

            Predsjednik

         K. KINKEL

      (1)  SL C 103, 14.4.1993., str. 8.

      (2)  SL C 128, 9.5.1994.

      (3)  SL L 223, 27.8.1994., str. 35.


title: Odluka Komisije (EU) 2015/715 оd 30. travnja 2015. o izmjeni Priloga I. Uredbi (EZ) br. 715/2009 Europskog parlamenta i Vijeća o uvjetima za pristup mrežama za transport prirodnog plina (Tekst značajan za EGP)

text:
               5.5.2015

               HR

               Službeni list Europske unije

               L 114/9

         ODLUKA KOMISIJE (EU) 2015/715
   оd 30. travnja 2015.
   o izmjeni Priloga I. Uredbi (EZ) br. 715/2009 Europskog parlamenta i Vijeća o uvjetima za pristup mrežama za transport prirodnog plina
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 715/2009 Europskog parlamenta i Vijeća od 13. srpnja 2009. o uvjetima za pristup mrežama za transport prirodnog plina i stavljanju izvan snage Uredbe (EZ) br. 1775/2005 (1), a posebno njezin članak 23. stavak 2.,
   budući da:

               (1)

               Odlukom Komisije 2012/490/EU (2) izmijenjeni su postupci upravljanja zagušenjem i zahtjevi o transparentnosti utvrđeni Prilogom I. Uredbi (EZ) br. 715/2009 s ciljem provedbe usklađenih europskih pravila o upravljanju zagušenjem.

               (2)

               U postupku provedbe Odluke 2012/490/EU pojavile su se nedosljednosti u pogledu datuma objave izvješća Agencije o praćenju zagušenja na priključnim mjestima i datuma objave podataka operatera prijenosnih sustava. Kako bi se Agenciji osigurali podaci nužni za njezino praćenje, neophodno za učinkovitu provedbu Odluke 2012/490/EU, potrebno je izmijeniti plan objave podataka operatera prijenosnih sustava i datum kad Agencija mora objaviti izvješće o praćenju.

               (3)

               Prilog I. Uredbi (EZ) br. 715/2009 trebalo bi stoga na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Odbora osnovanog na temelju članka 51. Direktive 2009/73/EZ Europskog parlamenta i Vijeća (3),

         DONIJELA JE OVU ODLUKU:
   Članak 1.
   Prilog I. Uredbi (EZ) br. 715/2009 mijenja se u skladu s Prilogom ovoj Odluci.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 30. travnja 2015.

            Za Komisiju

            Predsjednik

         Jean-Claude JUNCKER

      (1)  SL L 211, 14.8.2009., str. 36.

      (2)  Odluka Komisije 2012/490/EU od 24. kolovoza 2012. o izmjeni Priloga I. Uredbi (EZ) br. 715/2009 Europskog parlamenta i Vijeća o uvjetima za pristup mrežama za transport prirodnog plina (SL L 231, 28.8.2012., str. 16.).

      (3)  Direktiva 2009/73/EZ Europskog parlamenta i Vijeća od 13. srpnja 2009. o zajedničkim pravilima za unutarnje tržište prirodnog plina i stavljanju izvan snage Direktive 2003/55/EZ (SL L 211, 14.8.2009., str. 94.).

      PRILOG
      Prilog I. Uredbi (EZ) br. 715/2009 mijenja se kako slijedi:

                  1.

                  Točka 2.2.1. podtočka 2. zamjenjuje se sljedećim:

                              „2.

                              Na temelju podataka koje objavljuju operatori transportnih sustava u skladu s odjeljkom 3. ovog Priloga i koje, prema potrebi, potvrđuju nacionalna regulatorna tijela, Agencija objavljuje svake godine do 1. lipnja, počevši s 2015. godinom, izvješće o praćenju zagušenja u točkama međupovezivanja s obzirom na proizvode stalnoga kapaciteta prodane u prethodnoj godini, uzimajući u obzir, u mjeri u kojoj je to moguće, trgovanje kapacitetom na sekundarnom tržištu i primjenu prekidivoga kapaciteta.”

                  2.

                  Točka 3.3. podtočka 2. zamjenjuje se sljedećim:

                              „2.

                              Za sve relevantne točke, informacije iz točke 3.3. podtočke 1. stavaka (a), (b) i (d) objavljuju se za razdoblje od najmanje 24 mjeseca unaprijed.”